GNU Compiler Collection

GNU Compiler Collection, skrátene GCC, je súbor prekladačov programovacích jazykov projektu GNU. GCC je slobodný softvér distribuovaný organizáciou Free Software Foundation pod licenciou GNU GPL.

 Prehľad 
GCC bol spočiatku len prekladač jazyka C (GNU C Compiler), napísaný Richardom Stallmanom v roku 1987.

V roku 1997 sa skupina programátorov oddelila od oficiálnej vývojovej vetvy GCC. Experimental/Enhanced GNU Compiler System, skrátene EGCS bol vyvíjaný rýchlejšie a dosahoval lepšie výsledky ako GCC, preto bol v apríli 1999 uznaný za oficiálnu verziu GCC.

GCC je spravovaný mnohými programátormi po celom svete a je prenesený na množstvo procesorov a operačných systémov. Medzi ne patria GNU/Linux, BSD, Mac OS X, NEXTStep, BeOS. Používa sa pri vývoji slobodného, ale i komerčného softvéru.

 Programovacie jazyky 
Verzia 4.6 obsahuje rozhrania pre nasledujúce jazyky:
 Jazyk  Názov nástrojaAdagnatCgccC++g++FortrangfortranJavagcjObjective-CGogccgo

 Front end pre CHILL existoval do verzie 2.95, ale bol odstránený, lebo nebol spravovaný.
 GFortran vystriedal G77, ktorý podporoval len Fortran 77. GFortran podporuje Fortran 95.
 Existujú aj ďalšie rozhrania pre jazyky: Pascal, Modula-2, Modula-3, Mercury, VHDL, PL/I a Objective C++.

 Architektúry 
GCC (vo verzii 3.2) vytvára kód pre nasledujúce typy procesorov:
 Alpha
 ARM
 Blackfin
 H8/300
 System/370, System 390
 x86 a AMD64
 IA-64 „Itanium“
 Motorola 68000
 Motorola 88000
 MIPS
 PA-RISC
 PDP-11
 PowerPC
 SuperH
 SPARC
 VAX

 GCC malo slabšiu podporu procesorov: A29K, ARC, Atmel AVR, C4x, CRIS, D30V, DSP16xx, FR-30, FR-V, Intel i960, IP2000, M32R, 68HC11, MCORE, MMIX, MN10200, MN10300, NS32K, ROMP, Stormy16, V850 a Xtensa.
 Ďalšie procesory podporované mimo verzie od Free Software Foundation sú: D10V, PDP-10 a Z8000.

 Externé odkazy 
 Domovská stránka GNU Compiler Collection

Kategória:Kompilátory
Kategória:Slobodný softvér
Kategória:Programovací jazyk C